226 



Til Slægten Eutet^mes — udmærket ved de spidshovede 

 eller »hornede«*) Soldater, der næsten se ud, som om 

 de havde Pikkelhuer paa — høre de Arter, der bygge 

 kugleformige Reder uden paa Træerne. Der 

 synes andensteds at forekomme Termitter, der bygge dem af 

 Jord eller Ler helt uden paa Træstammen eller Grenen, 

 og en dækket Gang af det samme Stof skal da føre til 

 Keden langs op ad Stammen. Med de Trætermit-Reder, som 

 Fr. Muller har undersøgt, er Sammenhængen dog en 

 anden. Den kan oplyses ved et Tankeforsøg. Tænker 

 man sig et CalotermesSEimfnnå , som det ovenfor er be- 

 skrevet, men bestaaende af ti eller hundrede Gange saa 

 mange Medlemmer, indskrænket til det samme Områade, 

 vil det for at skaffe sig Plads blive nødt til at udgnave 

 Veddet saa stærkt, at der bliver mindre og mindre af det 

 tilbage mellem Gangene, og at det til sidst forsvinder, 

 saa at de tilstødende Ganges Skarnbeklædning kommer 

 til at støde umiddelbart sammen. I Stedet for det fortærede 

 Ved vilde man da faa et af Skarnvægge gjennemskaaret, 

 i uregelmæssige Celler og Gange afdelt Rum, og slige 

 Overgansforhold fra vidt adskilte Gange, der gjennem- 

 skære Vedmassen, til Skarnmasser, hvis løse Sammen- 

 hæng minder om en Brødskorpe eller en Svamp, kan 

 man ikke sjælden iagttage i Træstammer, der ere be- 



*) Man har betvivlet, at disse »hornede« eller »langnæsede« Termit- 

 ter kunne betegnes som »Soldater«, da de mangle Soldaternes 

 væsentligste Karaktertræk, de vældige Overkjæver, og tvært imod 

 have smaa Kjæver ligesom almindelige Arbejdere. Ere de virke- 

 lig »Soldater«, d. V. s. udføre de Soldater-Tjenesten, hvilket forud- 

 sætter, at der ikke i de samme Stater findes almindelige Soldater 

 ved Siden af dem, maa Forholdet vel tydes saaledes, at Bevæb- 

 ningen her er defensiv, medens den ellers er offensiv. Enkelte 

 Arter synes at have begge Former af Soldater, og deri er der da 

 heller ikke noget naturstridigt. 



